༡༠༽དོན་གཉེར་བ་རྣམ་པས་གླིང་གེ་སར་རྒྱལ་བློན་དུས་ཀྱི་ཁྲབ་རྨོག་དང་གྲི་མཚོན་སོགས་བཅའ་དངོས་རྙིང་བ་ངོས་འཛིན་དང་།མདོ་ཁམས་གཙོ་བོར་གྱུར་བའི་བོད་ཡུལ་སྟོད་སྨད་བར་གསུམ་གྱི་མཁར་ཁང་བཙན་རྫོང་གི་ཡུལ་དངོས་རྗེས་ཤུལ་དང་།ཐ་ན་གླིང་གི་མི་རབས་ཕྱི་མ་རྣམས་ཀྱིས་ཁོར་ཡུག་གི་རི་འབུར་དང་།བྲག་རྡོའི་རིགས་ལ་གླིང་རྗེ་རྒྱལ་བློན་གྱི་བཅའ་དངོས་རྩ་ཆེན་རེ་རེར་དབྱིབས་སོགས་འདྲ་བ་རྒྱུ་མཚན་དུ་བྱས་ཏེ་མིང་བཏགས་ངོས་འཛིན་བྱས་ཡོད་པ་དག་བསྔོག་འདོན་དང་ཐོ་འགོད་ཁྱབ་སྒྲོག་བྱེད་སྐབས།གང་དུ་གནས་པ་དང་བྱུང་ཡུལ་གྱི་མངའ་ཁོངས་དང་།དེ་འབྲེལ་གྱི་ངག་རྒྱུན་རེ་རེ་བཞིན་དུས་སྐབས་སྔ་མོའི་ངག་རྒྱུན་ཁུངས་ལྡན་ཡིན་མིན་དང་།ངག་རྒྱུན་དེ་ཚོ་སྔ་མོའི་ཡིག་རྙིང་སོ་སོའི་ནང་དུ་ཚུད་ཡོད་མེད་སོགས་ལ་རྒྱུས་ལོན་དབྱེ་ཞིབ་གསལ་བོ་མ་བྱས་ན།དེང་སྐབས་ངག་རྒྱུན་ཡིན་ཟེར་ཚད་རློམ་དཀའ་ཕྱིར།ཞིབ་འཇུག་པ་ཚོས་དེང་གི་ས་གནས་ལ་ཤས་ནས་ཐོན་པའི་གླིང་གི་རྗེས་ཤུལ་ཡིན་པའི་ངག་རྒྱུད་ཡོད་པར་བཤད་ཚད་ཤ་གཟུགས་ཟ་རྐྱང་མིན་པ་ངེས་དགོས་སྙམ།